ອົງການ ອະນາໄມໂລກ ຕຽມຮັບມື ກັບເຊື້ອໄຂ້ຍຸງ ທີ່ ຕ້ານທານຢາ
ອົງການອະນາໄມໂລກ ຕຽມຮັບມື ສຳລັບປ້ອງກັນ ເຊື້ອໄຂ້ຍຸງ ທີ່ມີຄວາມຕ້ານທານ ຕໍ່ຢາ Artemisinin.
ອົງການອະນາໄມໂລກເຕືອນວ່າ ມີຄວາມຕ້ອງການເງິນປະມານ 450 ລ້ານໂດລາໃນໄລຍະ 3 ປີຕໍ່ໜ້ານີ້ ເພື່ອຢຸດການລະບາດ ຂອງເຊື້ອພະຍາດໄຂ້ຍຸງສາຍພັນທີ່ມີຄວາມຕ້ານທານຕໍ່ຢາ arte misinin ບໍ່ໃຫ້ແຜ່ລາມອອກຈາກພາກພື້ນເອເຊຍຕາເວັນອອກ ສຽງໃຕ້ ໄປຍັງແຫ່ງອື່ນໆໃນໂລກ ບັນດານັກຄົ້ນເວົ້າກ່າວວ່າ ເຊື້ອພະຍາດທີ່ມີຄວາມຕ້ານທານຢາ ໄດ້ແຜ່ລະບາດໄປຍັງມຽນ ມ້າແລະຫວຽດນາມ ນັບແຕ່ໄດ້ພົບເຫັນພະຍາດດັ່ງ ກ່າວຄັ້ງທຳ ອິດ ຢູ່ເລາະຕາມຊາຍແດນກຳປູເຈຍຕິດກັບໄທ ໃນປີ 2008 ຜູ້ ສື່ຂ່າວວີໂອເອ Steve Herman ມີລາຍງານເລື່ອງນີ້ຈາກບາງ ກອກ ດັ່ງສິງຈະນຳເອົາລາຍລະອຽດມາສະເໜີທ່ານ ອົງການອະນາໄມໂລກກຳລັງມີຄວາມຕື່ນຕົກໃຈກ່ຽວກັບເຊື້ອໄຂ້ຍຸງທີ່ມີຄວາມຕ້ານທານ ຕໍ່ຢາປົວພະຍາດດັ່ງກ່າວ ແລະພວມກະກຽມແຜນການຮັບມືແບບສຸກເສີນຕໍ່ອັນທີ່ເອີ້ນວ່າ ໄພຂົ່ມຂູ່ທີ່ອາດເປັນໄປໄດ້ຢ່າງຮ້າຍແຮງ ຕໍ່ສຸຂະພາບຂອງຄົນເຮົາໃນທົ່ວໂລກນັ້ນ ການປ້ອງກັນຂັ້ນທຳອິດຕໍ່ຕ້ານເຊື້ອພະຍາດໄຂ້ຍຸງສາຍພັນທີ່ຮ້າຍແຮງດັ່ງກ່າວນີ້ ຄືການ ປິ່ນປົວທີ່ອີງໃສ່ຢາ artemisinin ນັ້ນແມ່ນປະສົບກັບຄວາມລົ້ມແຫຼວ Dr Eva-Maria Christophel ຫົວໜ້າຄະນະປະຕິບັດງານຂອງອົງການອະນາໄມໂລກ ທີ່ກຸງມານີລາ ກ່າວວ່າ ເວລານີ້ທາງອົງການອະນາໄມໂລກໃຫ້ການຄ້ຳປະກັນວ່າ ມີການ ຕິດຕາມເບິ່ງພະຍາດດັ່ງກ່າວຢ່າງພຽງພໍ ໃນບັນດາຂົງເຂດອ້ອມແອ້ມແຫລ່ງທີ່ມາ ຂອງ ການລະ ບາດຂອງໄຂ້ຍຸງສາຍພັນນີ້ ໃນເຂດລຸ່ມແມ່ນ້ຳຂອງນັ້ນ ຊຶ່ງ Dr Christophel ກ່າວວ່າ : Dr Christophel ກ່າວວ່າ ປະຊາຄົມຕ່າງໆບ່ອນທີ່ມີການພົບເຫັນວ່າ ໄດ້ມີການລະບາດ ຂອງໂຣກດັ່ງກ່າວ ຈະໄດ້ຮັບການເອົາໃຈໃສ່ເປັນພິເສດ ຊຶ່ງ Dr Christophel ກ່າວວ່າ: ພວກທີ່ສ່ຽງກັບການຕິດພະຍາດດັ່ງກ່າວ ແມ່ນພວກຊາວບ້ານທີ່ອາໄສຢູ່ເລາະຕາມ ແຄມປ່າ ຊຶ່ງບ່ອນມັກຢູ່ຂອງພວກຍຸງທີ່ນຳເຊື້ອ Plasmodium falciparum ຊຶ່ງເປັນເຊື້ອ ກາຝາກ ຫລືເຊື້ອພະຍາດ ໄປໃສ່ຄົນນັ້ນ ການໃຊ້ຢາ artemisinin ໃນປະລິມານ 3 ມື້ ປະສົມກັບຢາຊະນິດອື່ນໆ ສາມາດກຳຈັດ ເຊື້ອພະຍາດນີ້ເກືອບທັງໝົດໄດ້ ອົງການອະນາໄມໂລກກ່າວວ່າ ການຕໍ່ຕ້ານຢາ artemisinin ອາດມີສາເຫດມາຈາກ ການທີ່ວ່າເຊື້ອພະຍາດອາດລຶ້ງກັບຢາຊະນິດນີ້ມາດົນນານແລ້ວ ຕະຫຼອດທັງການໃຊ້ ຢາທີ່ບໍ່ໄດ້ມາດຕະຖານ ຫຼືບໍ່ກໍຢາປອມ ໃນເອເຊຍແລະໃນອາຟຣິການັ້ນ ອົງການອະນາໄມໂລກກ່າວວ່າ ຄຳໝັ້ນສັນຍາທີ່ຈະຊ່ອຍເຫຼືອ 100 ລ້ານດອລລາເພື່ອ ຕໍ່ສູ້ປາບປາມການແຜ່ລະບາດຂອງເຊື້ອໄຂ້ຍຸງສາຍພັນຕ້ານຢານັ້ນ ແມ່ນມາຈາກກອງ ທຶນຕໍ່ຕ້ານໂຣກ AIDS ໂຣກປອດແຫ້ງແລະໂຣກມາລາເຣຍຂອງໂລກ ທີ່ມີຫ້ອງການຕັ້ງ ຢູ່ໃນປະເທດສະວິດເຊີແລນ ແຕ່ຊ່ອງຫວ່າງກ່ຽວກັບຄວາມຕ້ອງການທາງດ້ານການເງິນ ຈຳນວນ 450 ລ້ານດອລລານັ້ນ ແມ່ນຍັງມີຢູ່